Was söll das? Klar, muesi! Wer mues au nöd!! Aber wenn  ich JA sägä, denn packt mich s Mami, riisst mer d Chleider vom Liib (au mini geliebte Windle!!) und rennt mit mir wie s Bisiwätter (wie passend) ufe ufs WC. Denn muesi ufem WC sitze. Aber was söll ich det? Han eifach kei Bock, det ine z mache. Id Windle isch VIIIILLL gletter! Je voller, desto besser... Also, ich hocke ufem WC und tuene amel no chli Büechli aaluege. Wenni s gfühl han, ich seg jetzt gnueg lang det gsässä, denn rüefi: Mami, fertig! Sie isch ammel ganz ufgreggt, aber wenn denn wieder nüt gsi  isch, denn lueget sie richtig truurig. Aso hannere mal de gfalle gmacht und emal en Gaggi und es anders Mal en Bisi inegmacht. Sie hät gstrahlet wienen Maiechäfer (und ich han die versproche Schoggi übercho *grins*). Aber so gern is Mami au han, das Theater ziehni also nöd immer dure. Dusse, wenni nackt am bädälä bin im Garte, ok. Denn döfi amel is Gebüsch hinere go de Bisi mache. Aber i de Stube, woni das mal uusprobiert han, häts s Mami gar nöd lässig gfunde. Aso, denn halt nöd...